અમેરિકાની કંપનીઓ ગ્રીન કાર્ડ હોય તેને કામ આપી શકે. ગ્રીન કાર્ડ મળતા વાર લાગે એટલે H1-B સહિતના વીઝા અપાતા હતા, જેના આધારે અમેરિકામાં જઈને કામ થઈ શકે. ગ્રીન કાર્ડમાં પણ વાર લાગે છે અને H1-B વીઝામાં મુશ્કેલીઓ વધી છે ત્યારે અમેરિકાની કંપનીઓને જ વધારે ચિંતા થવા લાગી છે. આ મુદ્દે સ્થાનિક દબાણ ઊભું થાય તો આડકતરી રીતે ભારતીયો અને ગુજરાતીઓને ફાયદો થાય. H1-B વીઝાની સંખ્યા વધે તો ભારતમાંથી વધારે યુવાનો આઈટી સહિતના સેક્ટરમાં કામ કરવા જઈ શકે. ગ્રીનકાર્ડ માટે મોટી સંખ્યામાં ગુજરાતીઓ રાહ જોઈને બેઠા છે, તેમને પણ ફાયદો થાય.